Uitdrukking: Ikabod met iets of iemand weesArgieffoto (Foto: Mathew Schwartz/Unsplash) Uitdrukking: Ikabod (ikabod) oor iemand of op iets skrywe of dit is Ikabod met iemand of iets. Betekenis: Gesê van iemand van wie niks sal word nie, wat verlore is, iets waarvan niks sal teregkom nie, wat nie sal standhou nie. Waar kom dit vandaan? Ikabod is die naam wat deur die sterwende vrou van Pinehas aan haar seun gegee is met die woorde “Die eer is weggevat uit Israel” (1 Samuel 4:21). Sy het dit gesê “met die oog op die wegneming van die ark van God en met die oog op haar skoonvader en haar man”. Hierdie interessante brokkie verskyn in die Woordeboek van die Afrikaanse Taal. Ondersteun gerus hulle Borg ŉ Woord-projek.